Sacrosancte ecclesie Beati Vincentii Matiscensis cui domnus preest Maimbodus episcopus. Ego Ernardus clericus dono ad ipsam casam Dei aliquid ex rebus meis. Hoc est curtilum indominicatum cum vinea et superposito, qui est situs in pago Lugdunense, in finibus Podiniacense Emuranda. Terminatur ipse curtilus a mane terra Gilulfi et sororis sue, a medio die ad ipso donatore, a sero et a circio via publica; infra istis terminationibus, cum adjacentiis ibidem aspicientibus, campis, pratis, silvis, aquis aquarumque decursibus, quesitum et inquirendum, dono ad ipsam casam Dei. Et in villa Podionaco, dono ibi vineam unam, terminatur a mane et a circio via publica, a medio die terra Bernardi, a sero terra Elgaudi; infra isto termino, quicquid habeo inibi dono. Et in Montaniaco villa, alium curtilum cum vinea, qui terminat a mane et a medio die et a circio via publica, a sero Sancti Johannis; infra isto termino quicquid habeo ibi dono. Et dono ibi servum unum nomine Gislasium cum uxore sua, et omnia pecularia eorum et possessiones quod habent et in antea conquirere potuerunt, totum ad integrum cum rebus suprascriptis ibi dono in stipendia fratrum. Hec omnia, sicut supra inserta sunt, ibi dono, trado atque transfundo, eo tenore ut dum vivo usum et fructum habeam, et post meum decessum, faciant canonici Sancti Vincentii quicquid facere voluerint. Si quis contradixerit, III libras auri componat. Ego Ernadus qui fieri jussi. S. Leotardi. S. Hugonis. S. Ardradi. S. Girberti. S. Gennandi. S. Rainardi. S. Gislemari. Hactum est hoc tempore Lotharii regis.